Ehdotus: neuvoston asetus (EY, EHTY, Euratom) Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen muuttamisesta palkan mukauttamista koskevien järjestelyiden ja tilapäisen maksun osalta (komission esittämä Euroopan yhteisön perustamissopimuksen 283 artiklan mukaisesti) /* KOM/2000/0569 lopull. - CNS 2000/0231 */



Virallinen lehti nro 029 E , 30/01/2001 s. 0198 - 0198



Ehdotus: NEUVOSTON ASETUS (EY, EHTY, EURATOM) Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen muuttamisesta palkan mukauttamista koskevien järjestelyiden ja tilapäisen maksun osalta PERUSTELUT EU:n toimielinten henkilöstön palkkojen (mukaan luettuina lisät ja eläkkeet) vuosittaisessa mukauttamisessa nykyisin sovellettavan menetelmän sekä tilapäisen maksun voimassaolo päättyy 30. kesäkuuta 2001. Henkilöstösääntöjen mukaiseen kuulemismenettelyyn vaadittavan ajan vuoksi komission olisi mahdotonta ottaa huomioon hallinnonuudistuksen vaikutukset ehdotuksessaan, jos se olisi esitettävä tänä vuonna menetelmän saattamiseksi voimaan heinäkuuhun 2001 mennessä. Koska palkat ja eläkkeet liittyvät hallinnonuudistukseen ja kaksien laajojen neuvotteluiden järjestäminen on jo itsessään hankalaa, henkilöstön ja toimielinten kannalta paras lähestymistapa olisi järjestää yhdet kattavat neuvottelut palkoista, eläkkeistä ja hallinnonuudistuksesta. Näistä syistä komissio ehdottaa, että nykyisen palkkaus- ja eläkejärjestelmän voimassaoloaikaa pidennetään kahdella vuodella, ja sitoutuu esittämään joulukuuhun 2001 mennessä neuvostolle henkilöstösääntöjen tarkistamisesta kokonaisehdotuksen, jonka piiriin kuuluvat hallinnonuudistus, uusi menetelmä ja eläkejärjestelmän vakuutusmatemaattinen tasapaino. Jäljempänä esitetyssä ehdotuksessa näin ollen jatketaan sekä palkkojen mukautuksessa nykyisin käytettävän menetelmän että tilapäisen maksun voimassaoloaikaa, koska muutoin näiden voimassaolo päättyisi 30. kesäkuuta 2001. 2000/0231(CNS) Ehdotus: NEUVOSTON ASETUS (EY, EHTY, EURATOM) Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen muuttamisesta palkan mukauttamista koskevien järjestelyiden ja tilapäisen maksun osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 283 artiklan 1 kohdan, ottaa huomioon Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen vahvistamisesta annetun asetuksen (ETY, EHTY, Euratom) N:o 259/68, [1] sellaisena kuin se on viimeksi muutettuna asetuksella (ETY, EHTY, Euratom) N:o..., [2] sekä erityisesti henkilöstösääntöjen 63, 64, 65, 65a ja 82 artiklan, henkilöstösääntöjen liitteen XI ja palvelussuhteen ehtojen 20 artiklan 1 kohdan sekä 64 artiklan, [1] EYVL L 56, 4.3.1968, s. 1. [2] EYVL ... ottaa huomioon komission ehdotuksen, joka on tehty henkilöstösääntökomitean kuulemisen jälkeen, ottaa huomioon Euroopan parlamentin lausunnon, [3] [3] EYVL C... ja ... lausunto (ei vielä julkaistu virallisessa lehdessä). ottaa huomioon yhteisöjen tuomioistuimen lausunnon, [4] [4] EYVL C ... ottaa huomioon tilintarkastustuomioistuimen lausunnon, [5] [5] EYVL C ... [on tutustunut 23 päivänä kesäkuuta 1981 annetulla neuvoston päätöksellä perustetun neuvottelukomitean raporttiin,] sekä katsoo seuraavaa: (1) Liittyen 20 päivänä maaliskuuta 1972, 26 päivänä kesäkuuta 1976 ja 31 päivänä joulukuuta 1981 tehtyihin päätöksiin neuvosto lisäsi asetuksilla (EY, EHTY, Euratom) N:o 3830/1991 ja 3831/1991 [6] henkilöstösääntöihin liitteen XI, jossa vahvistetaan ja määritellään tarkemmin palkkojen mukauttamisessa käytetty menetelmä, sekä 66 a artiklan, jolla otetaan käyttöön yhteisöjen virkamiesten ja muun henkilöstön palkasta vähennettävä tilapäinen maksu. [6] EYVL L 361, 31.12.1991. (2) Työriitojen välttämiseen tähtäävä työmarkkinaosapuolten yhteistyö on näin ollen luonnehtinut Euroopan yhteisöjen toimielinten ja niiden henkilökunnan välistä suhdetta palkkoja mukautettaessa. (3) Nykyisen menetelmän ja tilapäisen maksun voimassaolo lakkaa 30. kesäkuuta 2001, kun taas komission on tarkoitus tehdä joulukuussa 2001 neuvostolle ehdotus hallinnonuudistukseen liittyvästä henkilöstösääntöjen muuttamisesta. (4) Jatkamalla menetelmästä tehdyn sopimuksen voimassaoloa kahdella vuodella voitaisiin siis välttää tarve käydä henkilöstön ja toimielinten välillä kahdet erilliset neuvottelut, jotka koskisivat yhtäältä hallinnonuudistusta ja toisaalta palkkoja ja eläkkeitä. (5) Virkamiehiin sovellettavia henkilöstösääntöjä ja muuta henkilöstöä koskevia palvelussuhteen ehtoja olisi tästä syystä muutettava palkkojen mukauttamisessa käytettävän menettelyn ja tilapäisen maksun voimassaoloajan jatkamiseksi kahdella vuodella, ON ANTANUT TÄMÄN ASETUKSEN: 1 artikla Korvataan Euroopan yhteisöjen virkamiehiin sovellettavien henkilöstösääntöjen 66 a artiklan 1 kohdassa ilmaus '1 päivään heinäkuuta 2001' ilmauksella '1 päivään heinäkuuta 2003'. Korvataan Euroopan yhteisöjen virkamiehiin sovellettavien henkilöstösääntöjen liitteessä XI olevan 15 artiklan 1 kohdassa ilmaus '30 päivänä kesäkuuta 2001' ilmauksella '30 päivänä kesäkuuta 2003'. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. [Sitä sovelletaan 1 päivästä heinäkuuta 2001.] Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä, Neuvoston puolesta Puheenjohtaja RAHOITUSSELVITYS Arvio budjettivaikutuksista, jotka aiheutuvat palkkojen ja eläkkeiden mukauttamisessa nykyisin käytettävän menetelmän ja tilapäisen maksun voimassaoloajan jatkamisesta kahdella vuodella. Kyseisen menetelmän ja tilapäisen maksun voimassaolo päättyisi muutoin 30. kesäkuuta 2001. Nämä budjettivaikutukset on jo otettu huomioon vuoden 2001 alustavassa talousarvioluonnoksessa. Arvio miljoonina euroina mukauttamisvuotta kohti >TAULUKON PAIKKA> * Perustuu helmikuussa 2000 laadittuun ennusteeseen vuonna 2001 tehtävästä vuosittaisesta mukauttamisesta (noin 2 %) ja vuonna 1999 tehtyyn vuosittaiseen mukauttamiseen (2,7 % eli 72 miljoonaa euroa). Kauden 7/2002-6/2003 kustannuksiin (111 miljoonaa euroa) sisältyy kauden 2001-2002 lisäkustannus (55 miljoonaa euroa). ** Vuoden 2000 talousarvion 403 artikla Arvio miljoonina euroina budjettivuotta kohti >TAULUKON PAIKKA>